Die Peter-jasie Patriot - Nommer 6
Hallo almal, hier's ek weer!
Ek begin weer met 'n artikel deur Minette Brink, verbonde aan die Republikein, die enigste Afrikaanse dagblad in Namibië, Sy is een van my gunsteling skryfsters. Sy het so 'n natuurlike skryfstyl en skryf oor alledaagse goeters. Hier is nog een van haar artikels. As jy van die artikel hou, stuur gerus vir haar epos, sy sal terugvoer waardeer!
Op pad na nêrens daar ver op die horison
Hier volg 'n fantasie. Ek wil wegvlieg uit hierdie kantoor en myself in ander plekke bevind. Driving along Sunset Boulevard saam met vriende in 'n convertible. Wind-innie-hare musiek met 'n kas Breezers op die agter seat. Soos in die movies. Op pad na nêrens daar ver op die horison. Die reis is die bestemming.
Daar is 'n Engelse gesegde wat lui: Never sit in front at the ballet. It spoils the illusion. Dis waar ek wil wees. Ver weg van die voorste gestoeltes.
Ek wil my raserige kop stomslaan met wonderlike scenery en illusies. In limbo.
Daardie stil plek tussen realiteit en droom waar jy in beelde leef. In my limbo is dit altyd pas voor sononder. Wanneer alles in silwer en goud gestreep voor jou lê. My favourite tyd van elke dag. Stiltetyd.
Om dan stil te hou en die woestyn in te stap, vuur te maak en die pienk-blou lug met een asemteug in te suig. Sodat my binneste behaaglik pienk-blou sug. Ek word die lug, die vuur, die woestyn.
Ek kyk met wakker gekko-oë rond, sien verder as die horison. Ruik 'n olifanttrop en skarrel weg, kruip tussen dennenaalde uit en verander in 'n uil. Hoe-hoe…
"Hoe ver is daai briewe," brul die Baas. Ek knip-knip my mense-oë verward. Die fantasie ontplof in 'n duisend silwer skerwe. Baas loer oor my skouer.
"Wat is 'wind-innie-hare' musiek," wil hy weet. Ek raak begeesterd. "O," babbel ek, "dis gewoonlik seventies-eighties musiek. Musiek wat jou oplig, weglig, sodat jy flater- en voëlvry voel." Ah, gaan die lig vir hom op. "Soos Bles se You're the Eagle, I'm the wind?" "Nee," keer ek in absolute horror. Dan sien ek die geamuseerde trek om sy mond. Hy lag vir my. "Toemaar," paai hy," ek verstaan presies wat jy bedoel."
Los alles. Loop tog net.
Ek vat die pad.
Maar nou sukkel ek om terug te klim in die leë convertible. Iets is missing. Terwyl Baas met my gesukkel het, het my padmaats al die Breezers gedrink en verder gehike.
"Hallo?" My stemmetjie weerklink yl in die koue aandlug. "Iemand daar? Iemand wat wil saamry?"
Terwyl ek wag vir 'n antwoord skep ek my fantasie-reisgenoot. Hoe sal hy lyk? Waaroor sal hy praat?
Ek start toe maar die kar en ry stadig verder. In die verte staan 'n donker figuur. Ek dink ek gaan dit oplaai.
Toe ek langs hom stilhou, wonder ek. Hy's baie groot met 'n woeste baard en kwaai wenkbroue. "Waarheen nou?", vra ek bewerig toe hy sy reuse lyf langs my neerplof. "Noord," grom hy en ek ry. Hy vroetel in sy flarderige rugsak en haal 'n kasset uit. Tom Waits kom sit in my ore. In my hart.
Dan druk die Reisiger 'n kaartjie in my hand. Ek lees so tussen die dryf deur. My naam is nie van belang nie. Ek is 'n skilder, 'n beeldhouer, 'n skrywer, 'n Afrika-reisiger. Ek gaan Noord.
"Hoekom?" wil ek weet. In die donker kan ek voel hoe hy vir my gluur. "Jy praat te veel," brom hy. "Bly stil en luister." Hy trek sy velhoed ver oor sy oë.
Ek wil my eers bloediglik vererg en sê: "Hey, dis my fantasie hierdie. Jy kan nie so met my praat nie." Maar hy sit onder my vel en ek wil hom daar hou. Toe bly ek stil.
En skielik is ek rustig. Tevrede. "Bly by my," vra ek. "Ek wil saam met jou Noord. Hierdie alleen travel is nou te veel vir my."
Hy skud sy kop. "Jy ken my nie," sê hy. Vriendeliker as vroeër, dog steeds onverbiddelik. "En as jy my eers gewoond is, bly daar niks oor nie. Die song is klaar. Laai my af."
Ek sien hom kleiner word in die tru-spieëltjie. Dan is hy weg.
Die convertible hou voor die kantoor stil. "Waar was jy?" vra Security.
"Noord," lag ek breed. "En môre gaan ek weer. En die dag daarna. En daarna..."
Koos is besig om liefde te maak toe die girl 'n epileptiese aanval kry.Koos jaag met haar na dokter wat vra wat's fout?
Koos:Ek dink haar orgasme haak vas.
Mans is soos rooi wyn.Hoe ouer,hoe beter.
Vroue is soos melk,eers is hulle soet enheerlik, dan word hulle suur en dan dik!
Blonde nurse sê vir ou Oom:Af met die broekie,dat ons gou kan skeer.
Nurse: Snert! Oom hier staan verwyder Horingvlies!
Blond bel die brandweer en sê haar huis is aan die brand.Die man vra: Ok hoe kom ons by jou uit?
Ons is maar 'n nasie wat van ons pap hou, putupap, krummelpap, slap pap, stywe pap, elkeen met sy variasies! Wanneer ons braai en daar's pap as bykos, skep ek altyd vir my 'n groot skep uit en geniet die dan met botter, suiker en melk! Weet julle wat 'n Vrystaatse hamburger is? Twee stukke stywe pap met slap pap in die middel! Hier is een van daardie vele variasies wat ek genoem het, geniet dit!
Ons gaan hierdie naweek na ons gunsteling bestemming, die Kruger Nasionale Park. Ek kom nou goed op dreef met die videokamera en die "editing" daarna op die komper. Kan nie wag om te begin speel met die video nie. Ek hou ook daarvan om panorama fotos te neem, gaan kyk hier na 'n paar wat ek alreeds geneem het. Ons gaan weer by Olifantaskamp,, met daardie fantastiese uitsig oornag. Ons neem die skootrekenaar ook saam met die "Starry Night" sagteware daarop. Ons sal hopelik ook die nagtelike hemel gaan bekyk. Ons gaan ook op 'n sonsondergang wildrit, hoop ons sien baie naglewe. Ek het lankal al agtergekom dat mens fantastiese video neem in die lig van die wildbewaarders se kolligte! Terugvoet oor die uitstappie volgende keer!